Document ID: 32008R1306

KOMISIJAS REGULA (EK) Nr. 1306/2008
(2008. gada 17. decembris),
ar ko 2009. zvejas gadam nosaka Kopienas pārdošanas cenas Padomes Regulas (EK) Nr. 104/2000 II pielikumā uzskaitītajiem zvejas produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju (1) un jo īpaši tās 25. panta 1. un 6. punktu,
tā kā:
(1)
Līdz zvejas gada sākumam katram Regulas (EK) Nr. 104/2000 II pielikumā minētajam produktam jānosaka Kopienas pārdošanas cena tādā līmenī, kas ir vismaz 70 % un nepārsniedz 90 % no orientējošās cenas.
(2)
Ar Padomes Regulu (EK) Nr. 1299/2008 (2) visiem attiecīgajiem produktiem nosaka 2009. zvejas gadam orientējošās cenas.
(3)
Tirgus cena būtiski atšķiras atkarībā no sugas un no tā, kā produkti ir noformēti, jo īpaši attiecībā uz kalmāriem un hekiem.
(4)
Tāpēc attiecībā uz Kopienā izkrautu saldētu produktu dažādajām sugām un sagatavošanas veidiem ir jānosaka pārrēķina koeficienti, lai noteiktu cenu līmeni, no kura sākot, piemēro Regulas (EK) Nr. 104/2000 25. panta 2. punktā minētos intervences pasākumus.
(5)
Šajā direktīvā paredzētie pasākumi ir saskaņā ar Zvejas produktu pārvaldības komitejas atzinumu,
IR PIEŅĒMUSI ŠO REGULU.
1. pants
Kopienas pārdošanas cenas, kuras minētas Regulas (EK) Nr. 104/2000 25. panta 1. punktā un kuras 2009. zvejas gadā piemērojamas minētās regulas II pielikumā uzskaitītajiem produktiem, kā arī sagatavošanas veidi un pārrēķina koeficienti, uz kuriem tās attiecas, ir noteikti šās regulas pielikumā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2009. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 17. decembrī

Labels: 2
6